एचटी की एक रिपोर्ट के मुताबिक, ग्रीनफील्ड श्रेणी में उन संस्थानों को शामिल किया जाता है जो अभी प्रस्तावित हैं और इन्हें निजी क्षेत्र के सहयोग से स्थापित किया जाना है। तमाम देशों में धनी लोगों के अपने दान की पूंजी से ऐसे विश्वस्तरीय संस्थान स्थापित किए गए। ऐसे प्रस्तावित संस्थानों की ग्रीनफील्ड श्रेणी में 11 आवेदन आए थे उनमें से चयनित एक संस्थान को अभी विशिष्ट संस्थान का तमगा नहीं दिया है, सिर्फ इस आशय का पत्र दिया गया है। अगले तीन साल में इसके दावे के मुताबिक किए गए प्रदर्शन की समीक्षा के बाद ही इसकी सिफारिश की जा सकेगी।